Чечилия Бартоли
Чечилия Бартоли () е италианска оперна певица, мецо-сопран. Изявява се предимно в оперите на Моцарт и Росини, а така също и в не толкова популярни творби от барокови композитори. Въпреки че гласът ѝ е със сравнително малък певчески диапазон, със специфичния си тембър тя постига отличен вокален и драматичен ефект. Бартоли е една от най-популярните и най-продаваните оперни певици в последните години.

Израства в семейство на професионални певци. На 9 години прави първата си публична изява в операта Тоска в ролята на овчаря. След това Бартоли започва да учи в Conservatorio di Santa Cecilia.

През 1985, на 19 г., Бартоли има участие в шоу за таланти по италианска телевизия, където диригентът Рикардо Мути я вижда и впечатлен от таланта ѝ я кани в Ла Скала. Няколко години по-късно – през 1990 г. – е поканена от Херберт фон Караян да пее на залцбургския великденски фестивал.

През 1996 прави своя дебют в Метрополитън опера като Деспина в операта „Така правят всички“ от Моцарт.

Поради специфичния си глас, Бартоли набляга на изпълненията на творби от по-ранните композитори от епохата на барока и класицизма като Вивалди, Глук, Салиери, Хайдн и Хендел.

В началото на 2005 изпълнява и роля за колоратурен сопран – тази на Клеопатра от хенделовата опера „Юлий Цезар“

Избрана дискография 
 1989 Росини: Севилският бръснар
 1991 Моцарт: Така правят всички
 1995 Cecilia Bartoli – A Portrait
 1996 Моцарт: Арии
 1997 An Italian Songbook
 1997 Хайдн: Орфей и Евридика
 1999 The Vivaldi Album – арии от Вивалди
 2001 Глук – Италиански арии
 2003 The Salieri Album – арии от Салиери
 2005 Opera Proibita – арии от Хендел, Скарлати и Калдара
 2007 Maria – албум в чест на творчеството на певицата от 19 в. Мария Малибран (Maria Malibran)

Външни препратки 
 Официален сайт на Чечилия Бартоли 

Класически музиканти
Италиански оперни певци
Италиански певци
Италианки
Жени